Кузина, Марина Вячеславовна
Ку́зина Мари́на Вячесла́вовна (йина 1985 шеран 19 июлехь Москохахь, РСФСР, ССРС) — российн профессионалан баскетболхо. Ловзуш йу центровойн йа еза форвардан позицехь. Российн спортан хьакъ долу говзанча.

Биографи 
2015-2016 шо дӀадаьхьира туркойн клубехь «Мерсин». «Мерсин», хьалхара 2014/2015 шо гӀуо левзина, Еврокедашкахь ловзуш йоцуш, тӀейирзира Туркойчоьнан чемпионатан. РогӀера чемпионатехь командо кхоалгӀа меттиг йаьккхира, чийрик финалехь чекхйаьлира Истмалан Университетан клубах, ткъа ахфиналехь ийшира Хатайн серехь 1-3 чоьтаца. Марина коьртачу хӀоттамехь ловза йукъайалара дерриг 32 ловзарехь, командин кхиаман хаъал дакъалецира, матчехь йуккъера барам 32 минот 23 секунда йоккхура, йуккъера барам 11,4 очко а гулйора матчехь, цунна тӀетухура 6,3 схьалахьор, 1,2 ДӀайалар, 0,5 блок ловзарехь.

2016 шеран майхь Кузина Марина маре йахана, контракт дира Хатай клубаца, цуьнан коьртехь вара Маринин майра Экин Баш. 2016 шеран декабрехь клубан куьйгалло сацам бо коьрта тренерца дӀасакъаста, шо гӀуо доладарна (9 матчехь цхьа толам). Марина майрачунна тӀаьххье дӀайелира клубера.

Кхиамаш 
 2008 шеран Олимпийн ловзарийн борзанан совгӀатхо;
 Европин чемпион (2011);
 Баскетболех ловзаран Европин чемпионатийн детин совгӀатхо  (2005, 2009);
 Российн чемпионатан детин совгӀатхо (2012, 2013, 2014, 2015);
 Российн чемпионатан борзанан совгӀатхо (2007, 2008); 
 ФИБА Дуьненан лигин борзанан совгӀатхо (2007);
 Российн кегийрхойн гулйина командашна йукъахь Европин чемпион (2004);
 Российн жимахойн гулйина командашна йукъахь Европин чемпион (2002);
 Российн уггаре дика къона баскетболхочун аьлла «Дешин тускар» даьккхинарг (2005).

Сийлахь цӀераш а, орденаш а 
 Российн спортан хьакъ долу говзанча;
 «Даймехкан гӀуллакхдарна»  I тӀегӀан орденан мидал (2009 шо 2 август) — Физикин оьздангалла а, спорт а кхиорехь доккха дакъа лацарна а, 2008 шеран XXIX Олимпиадин Ловзаршкахь лакхара спортан кхиамаш бахарна а

Билгалдахарш

Хьажоргаш 
Досье Марины Кузиной на sports.ru

Российн баскетболхой
2008 шеран аьхкенан Олимпийн ловзарийн борзанан совгӀатхой
Баскетболхой 2008 шеран аьхкенан Олимпийн ловзаршкахь
Баскетболхой 2012 шеран аьхкенан Олимпийн ловзаршкахь
Баскетболан Европин чемпионаш
БК «Надежда» Оренбург ловзархой
БК УГМК ловзархой
ЗБК «Динамо» Москох ловзархой
ЗБК «Спарта&К» ловзархой
ЗБК «Мерсин» ловзархой
ЗБК «Хатай» ловзархой
Баскетболан Российн гулйина командин ловзархой